Diari Oficial de la Generalitat Valenciana


Sumari del DOGV 2212, del 22-02-1994 (1994/830623)

ACORD de 25 de gener de 1994, del Govern Valencià, pel qual es crea en la Comunitat Valenciana la Comissió de Coordinació per a la celebració de l'Any Internacional de la Família (1994).
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2212

Data del DOGV
:   22-02-1994

Secció del DOGV
:   ALTRES DISPOSICIONS

Número del document
:   1994/830623


Data del document
:   25-01-1994

Organisme emissor
:   Conselleria de Treball i Afers Socials

Tipus de document
:   Acord

ACORD de 25 de gener de 1994, del Govern Valencià, pel qual es crea en la Comunitat Valenciana la Comissió de Coordinació per a la celebració de l'Any Internacional de la Família (1994). [94/1104]  
El Govern Valencià, en la reunió del dia 25 de gener de 1994, adoptà l'acord següent:  
L'Assemblea General de les Nacions Unides, en la Resolució 44/82, de 8 de desembre de 1989, va proclamar l'any 1994 Any Internacional de la Família.  
En la Resolució 45/133, de 10 de gener de 1991, l'Assemblea General invita tots els estats perquè prenguen mesures per a establir mecanismes nacionals, com comitès de coordinació per a la preparació, la celebració i les activitats complementàries de l'Any Internacional de la Família, en particular, per a poder planificar, estimular i harmonitzar les activitats dels organismes i de les organitzacions governamentals i no governamentals vinculades a la preparació i observança d'aquest any.  
Per això, a proposta del Conseller de Treball i Afers Socials, el Govern Valencià  
ACORDA  
Primer  
Es crea en la Comunitat Valenciana la comissió de coordinació per a la celebració de l'Any Internacional de la Família el 1994.  
Segon  
La comissió és un òrgan de participació, i la seua finalitat és estudiar, programa, recomanar, estimular i, si escau, coordinar les accions adequades als objectius que assignen les Nacions Unides en la celebració de l'Any Internacional de la Família, així com avaluar-ne els resultats assolits.  
Col·laborarà amb el comitè constituït a nivell nacional en les accions que es realitzen per raó d'aquesta celebració.  
Tercer  
1. La comissió valenciana per a l'Any Internacional de la Família (1994) estarà composta per:  
President  
El President de la Generalitat Valenciana.  
Vicepresident  
El Conseller de Treball i Afers Socials, qui podra actuar en substitució del president en cas d'absència, malaltia o altra causa legal, o per delegació d'aquest.  
Vocals  
- El Conseller d'Economia i Hisenda.  
- El Conseller d'Obres Públiques, Urbanisme i Transports.  
- La Consellera de Cultura.  
- El Conseller d'Educació i Ciència.  
- El Conseller de Sanitat i Consum.  
- El Conseller d'Indústria, Comerç i Turisme.  
- El Conseller d'Agricultura, Pesca i Alimentació.  
- El Conseller de Medi Ambient.  
- El Director General de Serveis Socials.  
- Tres vocals en representació de les corporacions locals de la Comunitat Valenciana, un per cada província, designats per la Federació Valenciana de Municipis i Províncies.  
- Cinc vocals en representació de les organitzacions no governamentals pertanyents al sector de la família, elegits per les distintes organitzacions, entre elles.  
- Un vocal en representació del Consell de Benestar Social, designat per aquest òrgan consultiu.  
Actuarà com a secretari de la comissió, amb veu però sense vot, el Cap del Programa de Benestar, Família, Infància i Joventut, de la Conselleria de Treball i Afers Socials.  
2. Els consellers vocals de la comissió podran delegar el secretari general o els directors generals de les respectives conselleries.  
Quart  
1. La comissió es reunirà, amb caràcter ordinari, si més no, tres vegades a l'any i, excepcionalment, totes les que convoque el president a iniciativa pròpia o a proposta d'almenys una tercera part dels vocals.  
2. El règim de funcionament de la comissió en allò que no determina aquest acord, serà l'establert en la Llei de Règim Jurídic de les Administracions Públiques i de Procediment Administratiu Comú per als òrgans col·legiats.  
Cinquè  
La comissió es disoldrà l'any 1995, una vegada que s'haurà elaborat la memòria d'actuacions realitzades per aquesta durant la celebració de l'Any Internacional de la Família (1994) en la Comunitat Valenciana.  
València, 25 de gener de 1994  
El Conseller Secretari del Govern Valencià,  
LUIS BERENGUER FUSTER